कामरान अकमल

कामरान अकमल ( ;जन्म १३ जनवरी १९८२) एक पाकिस्तानी क्रिकेट खिलाड़ी है जो पाकिस्तान के लिए टेस्ट, एक दिवसीय अंतर्राष्ट्रीय-क्रिकेट और ट्वेंटी -२० में दाएं हाथ के विकेट-कीपर-बल्लेबाज के तौर पर खेलते हैं। इन्होंने नवंबर २००२ में अपने अंतरराष्ट्रीय करियर की शुरूआत एक टेस्ट मैच के साथ की थी जो पाकिस्तान ने हरारे स्पोर्ट्स क्लब में मैच जीता था।

जीवन
पाकिस्तान क्रिकेट टीम के इस विकेट-कीपर और बल्लेबाज (कामरान अकमल) का जन्म १३ जनवरी १९८२ में लाहौर, पंजाब, पाकिस्तान में हुआ था। जबकि इन्होंने अपने क्रिकेट कैरियर की शुरुआत २००२ में की थी। अकमल के छोटे भाई उमर अकमल भी एक विकेट-कीपर और बल्लेबाज है साथ ही अंदन अकमल भी एक अच्छे उभरते हुए क्रिकेट खिलाड़ी जबकि बाबर आज़म और सफीर आज़म जो इनके भतीजे है वो भी क्रिकेट खिलाड़ी है।

क्रिकेट कैरियर

घरेलू क्रिकेट कैरियर

विकेटकीपर और बल्लेबाज कामरान अकमल अपने घरेलू क्रिकेट मैच लाहौर लॉयन्स, लाहौर ईगल्स के लिए  खेलते थे जबकि इंडियन प्रीमियर लीग (आईपीएल) में २००८ के सीजन में ये राजस्थान रॉयल्स के लिए खेले थे।

अंतर्राष्ट्रीय क्रिकेट कैरियर
कामरान अकमल ने अपने क्रिकेट कैरियर की शुरुआत ९ नवम्बर २००२ को हरारे के क्रिकेट ग्राउंड में ज़िम्बाब्वे क्रिकेट टीम के खिलाफ टेस्ट मैच खेलकर की थी और और उस टेस्ट  मैच में पाकिस्तानी टीम को जीत मिली थी। जबकि इन्होंने अपना अंतिम टेस्ट मैच २०१० में इंग्लैंड टीम के खिलाफ खेला था।

इसके बाद अकमल ने अपने एक दिवसीय अंतर्राष्ट्रीय क्रिकेट कैरियर की शुरुआत भी जल्द ही २३ नवम्बर २००२ को ज़िम्बाब्वे के ही खिलाफ की थी। अकमल ने अपने वनडे क्रिकेट में अब तक अप्रैल २०१७ तक १५७ मैचों में ३२३६ रन बना चुके हैं जिसमें ५ शतक भी शामिल है। ये पाकिस्तान के सबसे उभरे हुए विकेट-कीपर जाने जाते है।

जबकि अकमल ने अपने टी२० अंतर्राष्ट्रीय क्रिकेट कैरियर की शुरुआत २८ अगस्त २००६ में इंग्लैंड क्रिकेट टीम के खिलाफ की थी।

सन्दर्भ

1982 में जन्मे लोग
जीवित लोग
लाहौर के लोग
पाकिस्तानी क्रिकेट खिलाड़ी
पाकिस्तानी टेस्ट क्रिकेट खिलाड़ी
पाकिस्तानी टी२० क्रिकेट खिलाड़ी
पाकिस्तानी विकेटकीपर
दाहिने हाथ के बल्लेबाज़
पाकिस्तान के एक दिवसीय अंतर्राष्ट्रीय क्रिकेट खिलाड़ी